Document ID: 32006R1467

32006R1467
L 274/3
SLUŽBENI LIST EUROPSKE UNIJE
04.10.2006.
UREDBA KOMISIJE (EZ) br. 1467/2006
od 4. listopada 2006.
o izmjeni Priloga II. Uredbi (EZ) br. 998/2003 Europskog parlamenta i Vijeća u pogledu popisa država i teritorija
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o uvjetima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (1), a posebno njezine članke 10. i 19.,
budući da:
(1)
Uredbom (EZ) br. 998/2003 propisuju se uvjeti zdravlja životinja primjenjivi na nekomercijalno kretanje kućnih ljubimaca i pravila koja se primjenjuju na provjere takvih kretanja.
(2)
Uredbom (EZ) br. 998/2003 propisano je da se popis trećih zemalja, iz kojih je moguće odobriti kretanje kućnih ljubimaca u Zajednicu ako su ispunjeni određeni uvjeti, navodi u dijelu C Priloga II. toj Uredbi.
(3)
Na popisu iz dijela C Priloga II. Uredbi (EZ) br. 998/2003 nalaze se treće zemlje i teritoriji u kojima nema bjesnoće, te treće zemlje i teritoriji za koje je utvrđeno da opasnost od unosa bjesnoće u Zajednicu kao posljedice kretanja iz tih trećih zemalja i teritorija nije veća od opasnosti povezane s kretanjem između država članica.
(4)
Iz podataka koje je podnijela Ujedinjena Kraljevina u pogledu Britanskih Djevičanskih Otoka, vidljivo je kako opasnost od unosa bjesnoće u Zajednicu kao posljedice kretanja kućnih ljubimaca iz tog teritorija nije veća od opasnosti povezane s kretanjem kućnih ljubimaca između država članica ili iz trećih zemalja s popisa iz Uredbe (EZ) br. 998/2003. Stoga je Britanske Djevičanske Otoke potrebno uvrstiti u popis u dijelu C Priloga II. Uredbi (EZ) br. 998/2003.
(5)
U interesu jasnoće zakonodavstva Zajednice, potrebno je u potpunosti zamijeniti popis država i teritorija iz Priloga II. Uredbi (EZ) br. 998/2003.
(6)
Uredbu (EZ) br. 998/2003 treba stoga na odgovarajući način izmijeniti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog II. Uredbi (EZ) br. 998/2003 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. listopada 2006.

Labels: 0
8
5
6